Nafarroako Parlamentuko Mahaiak, 2022ko urriaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Bonilla Zafra jaunak aurkeztutako galdera, Nafarroan arrazoi ideologikoetan oinarritutako gorrotozko delituen inguruko gida bat argitaratzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko urriaren 24an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (+) talde parlamentarioari atxikitako foru parlamentari Alberto Bonilla Zafra jaunak honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Gobernuak ba al du asmorik gida bat argitaratzeko arrazoi ideologikoetan oinarritutako Nafarroako gorrotozko delituen inguruan, LGTBIfobia arrazoietan oinarrituta gauzatutakoekin egokiro egin duen eran?

Iruñean, 2022ko urriaren 20an

Foru parlamentaria: Alberto Bonilla Zafra